DSCOVR:n pääosat.
**Deep Space Climate Observatory** eli **DSCOVR** (aiemmin **Triana**) on NOAA:n Maata ja avaruussäätä tarkkaileva satelliitti. Se laukaistiin 12. helmikuuta 2015 kello 01.03 Suomen aikaa Cape Canaveral Air Force Stationista. Satelliitti saavutti lopullisen ratansa kesäkuussa 2015.

Satelliitti on sijoitettu L1-lagrangen pisteeseen Auringon ja Maan väliin puolentoista miljoonan kilometrin päähän Maasta, neljä kertaa Kuun kiertorataa edemmäs. Satelliitti tarkkailee aurinkotuulta avaruussään ennustamiseksi. Lisäksi satelliitti tarkkailee Maata, muiden muassa mitaten Maan Auringon puoleisen puolen säteilytasapainoa.

Historia
--------

EPIC-kameralla kuvattuna Kuu kulkee Maan ja DSCOVR:n välistä.
Vuonna 1998 silloinen Yhdysvaltain varapresidentti Al Gore ehdotti Maata tarkkailevan satelliitin rakentamista. Satelliitin alkuperäinen nimitys oli Triana. Lisäksi se tunnettiin epävirallisella nimityksellä GoreSat. 

Vuonna 1999 NASAn valvontaviranomaisen (Inspector General) raportti arvioi, että "hankkeen tieteellinen anti ei ole riittäävä kustannuksiin nähden."
Vuonna 2000 valtaannoussut George W. Bushin hallinto pysäytti hankeen. Kongressin tiedeakatemialta tilaaman selvityksen mukaan hanke on kuitenkin tieteellisesti tarpeellinen.

Satelliitti pidettiin varastossa koko Bushin valtakauden ajan. Lokakuussa 2008 sateelliittia alettiin uudelleen valmistelemaan lentokelpoiseksi. NASA uudelleennimesi satelliitin Deep Space Climate Observatoryksi (DSCOVR). Satelliitin päätarkoitukseksi nostettiin vanhenevan Advanced Composition Explorer (ACE) aurinkosatelliitin korvaaminen. Joulukuussa 2012 ilmoitettiin, että satelliitti laukaistaan SpaceX:n Falcon 9 -raketilla.

Lento
-----

DSCOVR:n avaruuteen kuljettanut Falcon 9 v1.1 -raketin toinen vaihe taustallaan Maa.
DSCOVR laukaistiin SpaceX:n Falcon 9 v1.1 -raketilla onnistuneesti 12. helmikuuta 2015 kello 01.03 Suomen aikaa Cape Canaveral Air Force Stationista. Laukaisu oli SpaceX:n ja Falcon 9:n ensimmäinen syvään avaruuteen. Lennolla SpaceX aikoi yrittää toisen kerran raketin ensimmäisen vaiheen talteenottoa eli pehmeää laskeutumista lautalle mutta voimakas merenkäynti esti sen ja rakettivaihe laskettiin meren pintaan. Johtuen syvään avaruuteen suuntaavasta laukaisusta paluussa nopeus ja siten lämpötilat olivat suuremmat kuin LEO-laukaisussa mutta datan mukaan rakettivaihe laskeutui pystyssä meren pintaan ja 10 metrin tarkkuudella tavoiteltuun kohtaan. Ensimmäinen yritys SpaceX CRS-5 -lennolla ei onnistunut.

Lento kohteeseen kestää noin 100 päivää.

Lähteet
-------

1. ↑  Al Gore’s Satellite  August 2014. Air & Space/Smithsonian. Viitattu 12 December 2014.
2. ↑
3. ↑  Nation’s first operational satellite in deep space reaches final orbit *nesdis.noaa.gov*.  8.6.2015. NOAA.  Arkistoitu 8.6.2015. Viitattu 8.6.2015. (englanniksi)
4. ↑  Phillips, Ari. "A Sneak Peek at NASA’s New Satellite That has Been 16 Years in the Making", *ThinkProgress*, February 4, 2015
5. ↑  Assessment of the Triana Mission, G-99-013, Final Report *Office of Inspector General*.  September 10, 1999. NASA.  Arkistoitu maaliskuu 20, 2009. Viitattu 7.2.2009.
6. ↑  Who killed the Deep Space Climate Observatory?  April 7, 2011. Popular Science. Viitattu 12 December 2014.
7. ↑  NASA's Triana Mission Scientific Evaluation Completed *Earth Observatory: Media Alerts Archive*.  March 8, 2000. NASA.  Arkistoitu lokakuu 11, 2008. Viitattu 3.2.2008.
8. ↑  Mothballed satellite sits in warehouse, waits for new life *spaceflightnow.com*.  March 1, 2009. Viitattu 1.3.2009.
9. ↑  NEWS: Triana/DSCOVR Spacecraft Successfully Revived from Mothballs *lssp.gsfc.nasa.gov*.  February 15, 2009. Viitattu 7.9.2009.
10. ↑  NOAA taps DSCOVR satellite for space weather mission *spaceflightnow.com*.  February 21, 2011.
11. ↑  Spacex awarded two EELV-class missions from the United States Air Force  5 December 2012. SpaceX. Viitattu 12 December 2014.
12. ↑  Foust, Jeff: Falcon 9 Launches DSCOVR on Third Attempt *spacenews.com*.  11.2.2015. SpaceNews Inc. Viitattu 24.3.2015. (englanniksi)
13. ↑
14. ↑
15. ↑   (Arkistoitu – Internet Archive)

Aiheesta muualla
----------------

* NOAA DSCOVR Home Page (Arkistoitu – Internet Archive) DSCOVR: Deep Space Climate Observatory virallinen sivu
* DSCOVR mission page at nasatech.net[vanhentunut linkki]